BG
C 481/8
Официален вестник на Европейския съюз
19.12.2022 г.
ДРУГИ АКТОВЕ
ЕВРОПЕЙСКА КОМИСИЯ Публикация на заявление за регистрация на наименование съгласно член 50, параграф 2, буква а) от Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (2022/C 481/05)
Настоящата публикация предоставя право на възражение срещу заявлението в съответствие с член 51 от Регламент (ЕС) № 1151/2012 на Европейския парламент и на Съвета (1) в срок от три месеца от датата на нейното публикуване.
ЕДИНЕН ДОКУМЕНТ
„Rökt Vättersik“ ЕС No: PDO-SE-02591 — 7.11.2019 г.
ЗНП (x) ЗГУ ( ) 1.
Наименование/наименования [на ЗНП или ЗГУ] „Rökt Vättersik“
2.
Държава членка или трета държава Швеция
3.
Описание на селскостопанския продукт или храната
3.1.
Вид продукт Клас 1.7.
Прясна риба, мекотели и ракообразни и производни продукти от тях
3.2.
Описание на продукта, за който се отнася наименованието в точка 1 Продуктът „Rökt Vättersik“ е бяла риба (Coregonus ssp.)от езерото Vättern, която се опушва в пушилня.
Продуктът „Rökt Vättersik“ се продава неопакован или, с цел удължаване на срока на годност, вакуумиран.
Той притежава следните характеристики: Размер: обикновено между 0,3 и 0,6 kg, но е възможно да има и по-големи екземпляри.
Мазнини: 0,5—2,5 %.
Съдържанието на мазнини варира в зависимост от мястото на улов.
Външен цвят: от тъмна нуга с виолетов оттенък (на гърба) и тъмно кафе лате с месингов оттенък (на корема) до лек месингов блясък.
(1) OB L 343, 14.12.2012 г., стр. 1.